CELEX: 22003D0010
Language: hr
Date: 2003-01-31 00:00:00
Title: Odluka Zajedničkog odbora EGP-a br. 10/2003 od 31. siječnja 2003. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 96
            
            
               HR
            
            
               Službeni list Europske unije
            
            
               223
            
         22003D0010
   
               L 094/61
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 10/2003
   od 31. siječnja 2003.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu izmijenjen je Odlukom Zajedničkog odbora EGP-a br. 7/94 od 21. ožujka 1994. (1).
            
         
               (2)
            
            
               Direktiva 2001/37/EZ Europskog parlamenta i Vijeća od 5. lipnja 2001. o usklađivanju zakona i drugih propisa država članica o proizvodnji, predstavljanju i prodaji duhanskih proizvoda (2), treba se unijeti u Sporazum.
            
         
               (3)
            
            
               Direktiva 2001/37/EZ opoziva direktive 89/622/EEZ (3) i 90/239/EEZ (4) koje su uključene u Sporazum i koje u skladu s time treba opozvati iz Sporazuma.
            
         
               (4)
            
            
               Norveška zadržava prilagodbu prema Direktivi 89/622/EEZ,
            
         ODLUČIO JE:
   Članak 1.
   Poglavlje XXV. Priloga II. Sporazumu mijenja se kako slijedi:
   
               1.
            
            
               Iza točke 2. (Direktiva Vijeća 90/239/EEZ) umeće se sljedeća točka:
               
                           „3.
                        
                        
                           
                              32001 L 0037: Direktiva 2001/37/EZ Europskog parlamenta i Vijeća od 5. lipnja 2001. o usklađivanju zakona i drugih propisa država članica o proizvodnji, predstavljanju i prodaji duhanskih proizvoda (SL L 194, 18.7.2001., str. 26.).
                           Odredbe Direktive se za potrebe sadašnjeg Sporazuma tumače uz sljedeću prilagodbu:
                           
                                       (a)
                                    
                                    
                                       Zabrana u članku 8. se ne primjenjuje na stavljanje na tržište proizvoda određenog u članku 2. stavku 4. u Norveškoj. Međutim, ova se iznimka ne primjenjuje na zabranu prodaje snusa koji sliči prehrambenim proizvodima. Nadalje, Norveška će primijeniti zabranu izvoza na proizvode određene u članku 2. stavku 4. na sve stranke sadašnjeg ugovora, osim na Švedsku.”
                                    
                                 
                     
         
               2.
            
            
               Tekst točaka 1. (Direktiva Vijeća 89/622/EEZ) i 2. (Direktiva Vijeća 90/239/EEZ) briše se.
            
         Članak 2.
   Tekstovi Direktive 2001/37/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 1. veljače 2003., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (5).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 31. siječnja 2003.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 160, 28.6.1994., str. 1.
   
      (2)  SL L 194, 18.7.2001., str. 26.
   
      (3)  SL L 359, 8.12.1989., str. 1.
   
      (4)  SL L 137, 30.5.1990., str. 36.
   
      (5)  Ustavne se odredbe navode.